Aðventa 2022 á Snæfellsnesi

Skiptimarkaður fyrir jólasveina
2021-12-13 20:00 - 21:00 UTC | Amtsbókasafnið í Stykkishólmi, Borgarbraut 6a, Stykkishólmur, 340
Nú nær hringrásarhagkerfið líka til jólasveina. Jólasveinar geta komið með hentugar skógjafir sem þeir sjá ekki fram á að nota og skilið þær eftir á bókasafninu. Aðrir jólasveinar gætu þá kannski fundið eitthvað sem hentar þeirra skjólstæðingum. Það má koma og gefa skógjafir án þess að taka neitt í staðinn og það má koma og kíkja í pokann án þess að hafa lagt neitt í púkk.

Dönsk jólaveisla á Fosshótel Stykkishólmi
2021-11-25 19:00 - 22:00 | Fosshotel, Borgarbraut 8, Stykkishólmur, 340, Iceland
Vinsæla danska jólaveislan snýr aftur! Fosshótel Stykkishólmur býður uppá sannkallaða danska jólaveislu beint á borðið. Flestir kannast við danska daga sem hafa verið haldnir í Stykkishólmi á hverju sumri allt frá árinu 1994 og er ein af elstu bæjarhátíðum bæjarins. Það er til að minna á dönsk tengsl bæjarins en fyrr á öldum voru hér m.a. starfandi danskir kaupmenn, læknir og lyfsali sem rak danskt apótek í bænum. Danska jólaveislan verður á Fosshótel Stykkishólmi alla daga frá 25. nóvember til og með 19. desember.

Opin vinnustofa Krums á Vatnabúðum
2021-11-15 15:00 - 17:00 | Vatnabúðir, Grundarfjörður, Grundarfjörður, 350, Iceland
Krums er með opið á vinnustofunni á Vatnabúðum, Eyrarsveit, kl. 15 – 17 virka daga frá 15. nóv til 22. des.

Gestastofa Snæfellsness
2021-12-01 10:00 - 17:00 | Breiðablik, Iceland
Gestastofa Snæfellsness er bæði fyrir íbúa og gesti. Þar er opið alla daga frá kl. 10 – 17. Upplýsingar um náttúru, menningu og þjónustu á Snæfellsnesi. Í Gestastofunni eru alltaf sýningar og markaður með mat og handverk af Snæfellsnesi.

Jólagluggar í Grundarfirði
2021-12-01 08:00 - 23:30 | Grundarfjörður, Grundarfjörður, Grundarfjörður, 350, Iceland
Gluggadagatal Grundarfjarðar
Á hverjum degi frá 1. til 24. desember opnast einn jólagluggi, sem fyrirtæki, stofnun eða íbúi í Grundarfirði hefur skreytt og býður vegfarendum að kíkja á gluggann. Á hverjum degi til jóla birtum við mynd af aðventuglugganum snemma morguns á vef og Facebook-síðu Grundarfjarðarbæjar, þar sem fólki gefst tækifæri til að reyna að giska á hvar hann er í bænum. Það er líka tilvalin hreyfistund með fjölskyldunni á aðventunni, að fara saman út að skoða jólagluggana í bænum.

Jólaútvarp Grunnskóla Snæfellsbæjar
2021-12-13 | Stykkishólmur
FM 103,5

Síðasti öruggi skiladagur innan Evrópu hjá Póstinum
2021-12-13 | Stykkishólmur

Jólalögin í Grundarfirði útsending
2021-12-05 18:00 - 18:30 | Stykkishólmur
Jólalög aðventunnar sýnd á miðlum Grundarfjarðar grundarfjordur.is

Kram helgaropnun
2021-11-27 12:00 - 17:00 | Kram Stykkisholmi, Borgarbraut 1, Stykkishólmi, 340, Iceland

Aðventuopnun Búsældar á Breiðabliki
2021-11-28 10:00 - 20:00 | Breiðablik, Iceland
Á aðventusunnudögum ætlum við að lengja opnunartíman Búsældar og verður þá opið til klukkan 20 alla aðventusunnudagar. Gefst þá tækifæri til að versla handgerðar jólagjafir úr heimabyggð. Skemmtileg jólastemning, mandarínur og smakk á völdum matvörum.

Ljúfir jólatónar í Skógræktinni í Stykkishólmi
2021-12-11 21:00 - 22:30 | Skógræktarsvæði Grensás, Stykkishólmur, Stykkishólmur, 340, Iceland
Ljúfir jólatónar í Grensásnum, Skógræktarsvæði Skógræktarfélags Stykkishólms

Jólaveisla á Miðhrauni
2021-11-20 19:00 - 22:30 | Miðhraun, Eyja- og Miklaholtshreppur, Iceland
Ljúffeng jólaveisla þar sem gælt verður við bragðlauka gesta með ýmsum jólalegum réttum undir ljúfum tónum. 9.300 á mann og tilboð í gistingu á völdum dagsetningum.

Bókanir og nánari upplýsingar: info@lavaresort.is

Grýlusaga í garðinum á Græna
2021-12-11 17:00 - 18:00 | Græna kompaníið, Hrannarstíg 5, Grundarfjörður, Grundarfjörður, 350, Iceland
Grýlusaga lesin upp í garðinum fyrir þau börn sem þora.

Kökubasar Lionsklúbbsins Hörpu
2021-12-11 14:00 - 16:00 | Lionshúsið Stykkishólmi, Frúarstígur 2, Stykkishólmur, Stykkishólmur, 340, Iceland
Kökubasar Lionsklúbbsins Hörpu í Stykkishólmi verður í Lionshúsinu laugardaginn 11. desember frá kl. 14-16.

Jólamarkaður, jólastjörnur og skeytingar
2021-12-11 13:00 - 2021-12-12 18:00 | Kaffihúsið Hjá Góðu fólki, Ræktunarstöðin Lágafelli
Jólamarkaður, jólastjörnur og skreytingar
Skíðakakó fyrir fullorðna, sykurpúðakakó fyrir krakka , súkkulaðimarsmallowkaka

Jólahof á aðventunni
2021-12-03 12:00 - 18:00 | Eir snyrtihof, Nesvegur 13, Stykkishólmur, Iceland
Verið þið hjartanlega velkomin á Jólahofið
Í desember ætlum við að njóta aðventunnar saman. Ég ætla að bjóða upp á húðvöruráðgjöf eins og ég gerði fyrir síðustu jól, jólakassarnir fallegu frá [Comfort Zone] verða í aðalhlutverki. Við ætlum að njóta handadekurs, fallegrar tónlistar, borða konfekt, prófa allar þær húðvörur sem í boði eru, spjalla og hafa það huggulegt. Tilboð verður á öllum jólapökkum frá Comfort Zone.
Opið verður frá 12.00 – 18.00
3. og 4. desember
10. og 11. desember
17. og 18. desember
22. desember
Aðventuhappdrætti
Allir sem versla húðvöru í desember fara í jólapott og á þorláksmessu verða nokkrir þátttakendur dregnir úr pottinum sem hljóta gjafabréf eða húðvöru frá Comfort Zone.
Ég hlakka til að njóta aðventunnar með ykkur.

Skapandi jólatónfundur Tónlistarskóla Stykkishólms
2021-12-10 18:00 - 19:00 | Tónlistarskóli Stykkishólms, Skólastígur 11, Stykkishólmur, Stykkishólmur, 340, Iceland

Matarverkefni á Snæfellsnesi
2021-12-10 17:00 - 19:00 | Breiðablik, Iceland
Opnun á sýningu um matarframleiðendur á Snæfellsnesi í Gestastofu Snæfellsness á Breiðabliki. Svæðisgarðurinn Snæfellsnes leiðir verkefni um markaðssetningu ábyrgra matvæla af Snæfellsnesi og liður í því verkefni er kynning á samstarfsaðilum. Sýningin verður svo opin alla daga á opnunartíma Gestastofunnar (a.m.k. frá 10 – 17). Markaður með mat og handverk af Snæfellsnesi er opinn á sama stað og sama tíma. Matarverkefni Svæðisgarðsins verða kynnt. Einnig verður boðið upp á streymi af kynningunum fyrir þá sem frekar vilja fylgjast með í gegn um tölvu.
